contenter, auec protest quelle ne luy prouffiteroit point, par ce que son Estomach estoit farcy de 
flegmes et ventositez, mais combien que riens ne passa, ie fis attirer ledict flegme par le benefice 
d’un Posset de Cumanulle auec la branche de Rosmarin à l'Angloise, continuant vng iour entier 
apres en auoir vuyde vng grand bassin, vng autre jour a este employé a fomenter et conforter 
l'estomach de sachetz emplys de Muguettes, Spica cet autres Cela faict par l'attraction dune fort 
grosse ventose l'embouchure de lestomach s’est ouuerte, & quant & quant a aualle du bouillon 
de poulle grasse, & peu a peu à reprins vigeur, & par ainsi Dieu luy a rendu la vie, son sainct 
nom soit beny eternellement lequel m’a mis lentendement de cognoistre son mal, et se remede 
aussi. Pardonnez moy que ie vous bats trop les oreilles de cecy vous remerchiant tres affection 
nement du soing qu’aues de nous ct du desir qu’aues d'entendre si ma resolution est de m'arester 
a Middelbourg mon coeur et celluy de ma femme le desire bien car comme lon dict furhus patriæ 
igne alieno laculentior, Mais ie treuue icy tout tant change et la ville abiecte et depeuplee, la 
practique et Medecine sy gastee par les coureurs de Roœls et compaignons, que sans faueur il ny 
faict pas trop bon, les Triacleurs et Pseudochymistes ou Cacochymiques sont esleuez pardessus 
tous les bons Medecins Parquoy ne scay que dire ou faire, le temps nous enscignera. Ma femme 
laquelle vous presente ses humbles recommandations, aperceuant a present que iay acquesce au 
grand desir quelle auoit de viure par deca pour sa sante, recognoit le deuoir que ÿay faict en son 
endroit estant doresenauant contente de suiure ce que ie trouueray conuenable pour nostre bien. 
Mais sur tout ne desire point de demeurer dans Londres ou elle est tousiours malladiue. Quant 
a moy ie treuue bon de temporiser icy encores quelque peu de temps, Je suis fort mauuais marinier 
pour beaucop passer et rapasser la mer I y a icy quelques plantes incognues des Indes iay grand 
desir de Les veoir ce printemps, ce pendant sil se presente quelque chose où sy me scaues quelque 
bonne condition ie me recommande et suis tres desireus d’auoir en cecy vostre bon conseil et 
aÿde. Quant à l'Angleterre, ie ne scaurois chercher mieus, ie suis asseure que ie serois bien venu 
aupres de My Lord Zouche et plusieurs autres, mais nous apprehendons la mort de la Reyne 
laquelle diminue fort, le faict de Mylord d’Essex nous sert d’auant coureur. 
Touchant limpression de mes liures (selon le bon et aimable aduis que m’aues donne, et du 
poure traictement et cassade que vous a faict Sr. Moerenturf, ie ne m'ay osé adresser a luy) mais 
passe an et iour auois escrit a Monsieur Roucellet coheritier de Sr. G. Rouille en suiuant l’insti- 
gadon faicte en la preface de leur grand herbier, lequel Rocellet pour response me fit grandes 
offres de seruice et de ses planches, desirant d'entendre mon intension plus amplement, la dessus 
ie luy ay enuoye 3 ou 4 liures par voye de Paris en suiuant l'instruction qu’il m'auoit escritte 
voyant à la par fin que son long silence seruoit de response ie me suis aduisé d’escrire auec mon 
gendre Le Myre a son beau pere marchant libraire habitant a Franckfort nomme Didier Royer, 
lequel m'a faict ce bien de communiquer mon faict a diuers libraires de sa cognoissance Ceux 
de Lyon disent que les heritiers dudict Rouille nont garde de riens entreprendre et quilz delayent 
a respondre iusques a ce quiz ayent venduz, bon nombre de leur herbier general desquels ilz sont 
encores fort chargez et que s'ilz imprimoynt mes œuures les leurs leur resteroyent sur les bras. 
A mon aduis ilz se tromperont, car M. C. Bauhin est l’accusette des erreurs et grandz abbuz dudict 
herbier et bien de 400 figures mises 3 ou 4 fois d’vne mesme plante soubz diuers noms etc. Entre 
autres ledict Didier Royer me mande auoir païlé au Sr. Jean Lepreux imprimeur a Berne lequel offre 
a imprimer mes dicts œuures, et assister a la moitie des fraiz qu’il conuiendroit faire à pourtraire et 
tailler toutes les planches de nouueau. Il y faudra du temps ce pendant il me semble qu'on feroit bien 
d'imprimer les compositions des Medicamens pour les mettre en face aus Aduersaria Stirpium, lesquels 
seruiront comme de Journal et brieues expositions des simples Medicamens Ces 2 parties par ensemble 
feroyent le second Tome. De 3000 Aduersa me’n sont restez enuyron 90 50 voyla ce reste de la 
Banque Rotte. Dieu mercy tout est paye, mais ce n’est point sans m'en resentir les libraires n'ont 
point laisse d’en faire leur prouffit. J’ay change l’Instulation laquelle ie vous eusse volontiers enuoyee 
passe 15-e jours auec le prologue si ieusse en quel cun pour le coppier, et.enuoyer par amys, 
ioinct aussi le mauuais temps, quy m'a faict delayer affin d’en auoir vostre bon aduis, ce sera à 
la premiere commodite. Pour la fin priray l'Eternel vous maintenir en sa saincte protection, en 
vous presentant mes tres humbles Recommandations sans oublier Messieurs les amis Mons. Pauius, 
M. Lescalle, Mons, Dominique Baudius et autres. De Middelbourg ce 3-e de feurier 1603. 
Vostre syncere et seruiable amy Matthias de L'Obel. 
Au reste iay tres grand desir de vous veoir, vous deuenes vieu et moy aussi. Si Dieu le 
(265) 62 
